Med næsten 17.000 personlige stemmer kunne Thomas Kastrup-Larsen efter valget i 2013 sætte sig for bordenden i byrådet i Aalborg, og fortsætte traditionen med socialdemokratiske borgmestre i Aalborg, der har stået på siden 1925. Om udfordreren Tina French Nielsen (V), der måtte se sig slået i 2013, men som langt fra har givet op, kan fravriste Kastrup-Larsen og socialdemokraterne borgmesterkæden må vi se, men det ligner umiddelbart en svær opgave. Følg med i livebloggen her, hvor vi opdaterer med alle resultater, kommentarer fra politikerne og meget andet - lige til borgmesteren er fundet. Under livebloggen kan du fra klokken 20.00 følge processen med at optælle stemmerne. Så snart et af de 31 valgsteder i Aalborg Kommune har indgivet et bekræftet resultat til KMD, som håndterer valgdata for hele landet, vil det tælle i valgresultatet der. Fra klokken 20.00 kan du følge stemmeoptællingen her.

Opsummering:
Valgstederne lukker klokken 20, og nu skal det nye byråd findes. Følg valget på tætteste hold lige her.